OzLabs/hebrew-wiki-articles huggingface dataset:
מעיל רוח

מעיל רוח
מעיל רוח הוא מעיל דק שמגן מפני קירור הרוח ומפני גשם קל. הוא עשוי לרוב מבד סינתטי עמיד למים ובמקרים רבים הוא יכלול גם כובע. חלקים שונים (כגון קצות השרוולים) יכולים להיות גמישים כדי לעזור מההגנה מהרוח.

M1943 - מעיל של צבא ארצות הברית מימי [[מלחמת העולם השנייה]]
מעילי הרוח הראשונים יוצרו מכותנה. לדוגמה, המעיל התקני של הצבא האמריקאי במלחמת העולם השנייה שתוכנן כמעיל דק אשר מתחתיו, במידת הצורך, ילבשו שכבות נוספות. תכנונו התבסס במקור על מעילים אזרחיים קיימים, כגון המותג Windbreaker.

בתחום הספורט החל שימוש באריגים חדשניים. לדוגמה, בשנת 1952 הציגה חברת קולמר האיטלקית מעיל ניילון עבור גולשי סקי באולימפיאדת החורף באוסלו. החל משנות השבעים הפך לבוש הספורט למקובל יותר והחל להיכנס לשימוש מעיל רוח שבנוי מניילון או חומרים דומים.

בארצות הברית ומספר ארצות שונות נקרא המעיל לרוב windbreaker, כשמו של המותג. החברה נסגרה מאז והמותג הפך לשם גנרי. שם אחר הוא אנוראק שהוא לרוב שם למעיל חורפי כבד יותר.

==הערות שוליים==

קטגוריה:מעילים
קוטל חרקים

משאבת ריסוס ידנית לקטילת חרקים, [[1928]]
מטוס ריסוס מפזר קוטל חרקים מעל שדה]]
קוטל חרקים (באנגלית: Insecticide) הוא חומר המשמש להדברה של מינים שונים של חרקים. בהגדרה נכללים גם חומרים קוטלי זחלים (Larvicides) וחומרים קוטלי ביצי חרקים ( Ovicides). חומרי ההדברה משמשים בחקלאות, ברפואה, בתעשייה וגם בשימוש ביתי. 

חומרי הדברה הם כנראה הגורם מרכזי בגידול הפיריון החקלאי ב.

כמעט כל קוטלי החרקים הם בעלי פוטנציאל גבוה לפגיעה במערכות אקולוגיות; רבים מהם רעילים לבני אדם, באופן ישיר או דרך שרשרת המזון.

==ראו גם==
*פרופוקסור (חומר כימי נפוץ בתכשירי הדברה הביתיים)

==קישורים חיצוניים==

* 
* 

==הערות שוליים==

קטגוריה:כימיה
קטגוריה:הדברה
בניין הניו יורק טיימס

בניין הניו יורק טיימס (באנגלית: The New York Times Building) הוא גורד שחקים, הממוקם בשדרה השמינית 620 במידטאון מנהטן, ניו יורק, ארצות הברית. הבניין מתנשא לגובה של 228 מטרים והוא בעל 52 קומות. הוא תוכנן על ידי האדריכל רנצו פיאנו, נבנה בין השנים 2003–2007 ומשמש כמטה , המוציאה לאור של עיתון הניו יורק טיימס ושל עיתון הניו יורק טיימס הבין-לאומי.

==מיקומים קודמים==
בניין המשרדים הראשון של עיתון הניו יורק טיימס נבנה בשנת 1851 ושכן ב 113. העיתון העתיק את מושבו מאוחר יותר לנסאו 138 ובשנת 1858 עברו משרדיו לבניין בן חמש קומות ב 41, שתוכנן על ידי האדריכל . הבניין ברחוב פארק רו 41 הוא הראשון בעיר ניו יורק שתוכנן מראש לשימוש משרדי עיתונאים. בנוסף, הוא שכן בסמוך לבניין העירייה והיה גבוה יותר מבניין ה הסמוך לו, שהיה בבעלות הוראס גרילי. לאחר שנבנה בניין ניו יורק טריביון בן תשע הקומות בשנת 1875, החליט הטיימס לבנות בניין חדש בן 13 קומות על אותו המגרש בפארק רו 41. בשנת 1903, הועתק מקום מושבו של העיתון לכיכר טיימס 1, שנקרא באותה תקופה כיכר לונגאייקר (Longacre Square). בניין זה שימש כמטה המשרדים של הניו יורק טיימס במשך עשור ושוב העתיק את מקומו לרחוב 43. 94 שנים אחר כך הושלמה בנייתו של בניין הניו יורק טיימס בשדרה השמינית והוא מהווה את מטה העיתון מאז.

==ראו גם==
* גורדי שחקים בניו יורק

== קישורים חיצוניים ==

* 
* [https://web.archive.org/web/20131212204055/http://skyscrapercenter.com/new-york-city/new-york-times-tower/ New York Times Tower] on CTBUH Skyscraper Center

==הערות שוליים==

ניו יורק טיימס, בניין ה
קטגוריה:השדרה השמינית
קטגוריה:מבנים שתכנן רנצו פיאנו
Yellow River

Yellow River (מילולית: נהר צהוב) הוא שיר של להקת הפופ הבריטית כריסטי .

== הפקה ==
השיר נכתב על ידי מנהיג הלהקה, ג'ף כריסטי, אולם זה הציע אותו ללהקת הטרמלוס, שהייתה מוכרת הרבה יותר. הטרמלוס הקליטו את השיר, אולם החליטו שלא להוציא אותו כסינגל, מפני שהוא נחשב בעיניהם "פופי" מדי. המפיק המוזיקלי של להקת "דֶקָה", מייק סמית', החליף את ערוץ השירה בהקלטה בקולו של ג'ף כריסטי, והוציא לאור את הסינגל. השיר זכה להצלחה בינלאומית, בהגיעו למקום הראשון במצעד הסינגלים הבריטי ולמקום ה-23 ב-בילבורד הוט 100 בארצות הברית.

בשל שמו של השיר (כשמו של הנהר הצהוב בסין), וזמן הוצאתו (תקופת מלחמת וייטנאם והמחאה של ילדי הפרחים נגדהּ) היו שסברו שהדובר בשיר הוא חייל אמריקני, שזוכה להשתחרר משירות החובה בצבא ולשוב לביתו. אולם יוצר השיר ג'ף כריסטי סיפר בראיון שאת ההשראה לכתיבת השיר קיבל ממלחמת האזרחים האמריקנית, שעליה קרא רבות. בניגוד לסברה הרווחת - הוא סיפר שכתב את השיר על חייל בצבא הדרום השב לביתו, שדווקא נמצא בעיירה דרומית בשם "הנהר הצהוב".

==מקום במצעדים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" class="toccolours "
|- bgcolor="#efefef"
! מצעד/מדינה !! מקום בשיא
|-
| פינלנד || 1
|-
| אירלנד || 1
|-
| בריטניה || 1
|-
| נורווגיה || 1
|-
| גרמניה || 2
|-
| הולנד (Dutch Top 40) || 4
|-
| שווייץ || 4
|-
| ארצות הברית || 23
|}

==גרסאות כיסוי==
השיר זכה לביצועים רבים מפי אמנים מובילים, ובהם: אר.אי.אם., אלטון ג'ון, אמצע הדרך , ז'ו דסאן.

השיר זכה לגרסה עברית שכתב דני סנדרסון בביצוע הפרויקט של אלי לפיד מארח את כוכבי להקות הקצב - דני שושן מהצ'רצ'ילים, עוזי פוקס מעוזי והסגנונות וחיימון אלגרנטי מלהקת האריות.

==קישורים חיצוניים==

==הערות שוליים==

קטגוריה:שירי 1970
קטגוריה:סינגלי בכורה מ-1970
קטגוריה:שירים באנגלית
קטגוריה:שירים על נהרות
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
קטגוריה:סינגלים בהוצאת CBS רקורדס
ננסי אולסון

ננסי אן אולסון (באנגלית: Nancy Ann Olson; נולדה ב-14 ביולי 1928) היא שחקנית אמריקאית, מועמדת פרס אוסקר לשחקנית המשנה הטובה ביותר לשנת 1950 על הופעתה בתפקיד בטי שייפר בסרט "שדרות סאנסט". שיחקה בסרטים "הפרופסור המפוזר" ו"זעקת הקרב".

== ביוגרפיה ==
אולסון נולדה במילווקי. בתם של אוולין והנרי אולסון.
אולסון חתמה בתחילת הקריירה שלה חוזה עם חברת ההפקה "סרטי פרמאונט" והתגלתה לראשונה בשנת 1950 בדרמה האפלה של בילי ויילדר "שדרות סאנסט", בה שיחקה בתור השחקנית בטי שייפר והועמדה לפרס אוסקר לשחקנית המשנה הטובה ביותר.
אולסון שהופיעה בסרט לצידו של כוכב הקולנוע ויליאם הולדן שיחקה איתו בהמשך שנות ה-50 גם בסרטים "נערה בשביל ג'ו" של מייקל קורטיז ו"פקודת צוללת" של ג'ון פארו. היא שיחקה בסרט זעקת הקרב בבימויו של ראול וולש לפי רומן המלחמה "זעקת הקרב של לאון יוריס" ולצידו של ג'ון ויין במותחן הפוליטי "ג'ים מקליין הגדול".

בשנות ה-60 שיחקה אולסון בהפקות וולט דיסני המצליחות "הפרופסור המפוזר" של רוברט סטיבנסון בתפקיד בטסי קרליסל המאורסת לפרופסור נד בריינרד, בסרט ההמשך שיצא בעקבותיו "הבן של פלאבר" וב"פוליאנה.
את תפקידיה האחרונים שיחקה אולסון באופרת הסבון "Paper Dolls" ובסרטו של ארתור הילר "לעשות אהבה".

אולסון פרשה ממשחק פעיל בשנות ה-80 וחזרה רק לשני תפקידים קטנים, בעיבוד הקולנועי המודרני לסרט המפורסם שלה "הפרופסור המפוזר" בשנת 1997 ואורח בסדרה "Big Love". בשנת 2014 השתתפה אולסון בסרטו של בנה הקולנוען כריסטופר לווינגסטון "Dumbbells".

אולסון היא אם לשלושה ילדים משתי מערכות נישואיה: שתי בנות מנישואיה הראשונים לפזמונאי אלן ג'יי לרנר שנמשכו 7 שנים עד לגירושין ובן אחד מנישואיה לאיש העסקים ונשיאה לשעבר של חברת התקליטים "קפיטול רקורדס" אלן לווינגסטון.

== פילמוגרפיה נבחרת ==
* פיקניק קנדי (1949)
* שדרות סאנסט (1950)
* תחנת איחוד (1950)
* מר מוזיקה (1950)
* נערה בשביל ג'ו (1951)
* פקודת צוללת (1951)
* ג'ים מקליין הגדול (1952)
* כל כך גדול (1953)
* הבחור מאוקלהומה (1954)
* זעקת הקרב (1955)
* פוליאנה (1960)
* הפרופסור המפוזר (1961)
* הבן של פלאבר (1963)
* סמית'! (1969)
* שמח בשלג (1972)
* נמל תעופה 1975 (1974)
* לעשות אהבה (1982)

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
GDDR

Hynix 256M gDDR SDRAM
GDDR SDRAM, או בקיצור GDDR (באנגלית: Graphics Double Data Rate) הוא זיכרון RAM אשר דומה ל־DDR SDRAM שמיועד לכרטיסים גרפיים. GDDR ו־DDR SDRAM משתפים ביניהם טכנולוגיות מסוימות לרבות העברת נתונים כפולה (החל מ-GDDR5, במהירות מרובעת) ישנם שבעה סוגים של GDDR כאשר האחרון הוא החדש ביותר והמהיר ביותר:
* GDDR2
* GDDR3
* GDDR4
* GDDR5
* GDDR5X
* GDDR6
* GDDR6X
GDDR RAM תומך גם באלגוריתמים לוגיים מסובכים יותר לעומת DDR RAM.

הטכנולוגיה המתחרה ל-GDDR היא HBM .

== קישורים חיצוניים ==

* 

קטגוריה:התקני זיכרון אלקטרוניים
דיילי בלינד

דיילי בלינד (בהולנדית: Daley Blind; נולד ב-9 במרץ 1990) הוא כדורגלן הולנדי המשחק בז'ירונה ובנבחרת הולנד.

==קריירה==
===מועדונים===
בלינד נולד באמסטרדם. אביו הוא שחקן העבר ההולנדי דני בלינד. ב-1998 נכנס לאקדמיית הכדורגל של אייאקס. בעונת נבחר ל"כישרון העתיד" של אייאקס ובעונה הבאה הצטרף לקבוצה הבוגרת. בחלון העברות של ינואר 2010 עבר בהשאלה לחרונינגן עד לסיום עונת , אז חזר לאייאקס. מאז חזרתו זכתה אייאקס בארבע אליפויות רצופות, בעונות , , ו-. בעונת 2012/2013 נבחר לשחקן העונה של אייאקס ובעונת 2013/2014 זכה בפרס כדורגלן השנה בהולנד.

ב-30 באוגוסט 2014, הושג סיכום רשמי בין אייאקס למנצ'סטר יונייטד על מעברו של בלינד למועדון האנגלי תמורת 14 מיליון ליש"ט. ב-1 בספטמבר, חתם באופן רשמי ביונייטד לארבע עונות. ב-14 בספטמבר ערך בלינד את הופעת הבכורה שלו במדי יונייטד, בניצחון קבוצתו 0–4 על קווינס פארק ריינג'רס במסגרת המחזור הרביעי בפרמייר ליג. ב-20 באוקטובר הוא כבש את שער הבכורה שלו, בתיקו 2-2 מול וסט ברומיץ'. בלינד פתח בהרכב קבוצתו לגמר הליגה האירופית 2017, בו פתח בהרכב מול קבוצתו לשעבר אייאקס. מנצ'סטר ניצחה 0–2 במשחק, וזכתה בתואר.

ב-17 ביולי 2018 חזר לאייאקס אמסטרדם וחתם לארבע שנים. ב-27 בדצמבר 2022 שוחרר מהקבוצה והפך שחקן חופשי.

ב-5 בינואר 2023 חתם בבאיירן מינכן עד לסיום העונה.

ב-7 ביולי 2023 חתם לשנתיים בג’ירונה.

===קריירת נבחרות===
בלינד שיחק בכל הנבחרות הצעירות של הולנד מהנבחרת עד גיל 14 ועד לנבחרת עד גיל 21. על אף ששותף בכמה ממשחקי מוקדמות אליפות אירופה עד גיל 21, הוא לא נכלל בסגל הנבחרת בטורניר שנערך בדנמרק ב-2011. בשנת 2013 הוא כן שיחק באליפות שהתקיימה בישראל, בה הגיעה הולנד לחצי הגמר. עוד קודם לכן, בפברואר 2013, זומן לנבחרת הבוגרת על ידי לואי ואן חאל, ושותף במספר משחקי ידידות ומשחקי מוקדמות מונדיאל 2014. הוא נמנה עם סגל הנבחרת גם לטורניר עצמו שנערך בברזיל. במשחקה הראשון של נבחרתו במונדיאל, ניצחון 1–5 על מחזיקת התואר , בישל בלינד שני שערים ובמשחק הבא, ניצחון 2–3 על תרם בישול נוסף.

במשחק על המקום השלישי מול ברזיל כבש בלינד את שער הבכורה שלו בנבחרת הבוגרת, במשחק שנגמר בניצחון 0–3.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

==תארים==
;אייאקס
*אליפות הולנד: 2010/2011, 2011/2012, 2012/2013, 2013/2014, 2018/2019, 2020/2021, 2021/2022
*הגביע ההולנדי: 2018/2019, 2020/2021
*מגן יוהאן קרויף: 2013, 2019
;מנצ'סטר יונייטד

* ליגה אירופית : 2016/2017
* הגביע האנגלי: 2015/2016
* גביע הליגה: 2016/2017
* מגן הקהילה: 2016
באיירן מינכן

* אליפות גרמניה: 2022/2023
;אישיים
*כדורגלן השנה בהולנד: 2013/2014

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:קשרי כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני חרונינגן
קטגוריה:כדורגלני מנצ'סטר יונייטד
קטגוריה:כדורגלני באיירן מינכן
קטגוריה:כדורגלני ז'ירונה
קטגוריה:כדורגלני נבחרת הולנד
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:כדורגלני מונדיאל 2014
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:הולנדים שנולדו ב-1990
לייק האווסו סיטי

לייק האווסו סיטי (באנגלית: Lake Havasu City) היא עיר במחוז מוהאבי שבאריזונה, ארצות הברית. עם אוכלוסייה של למעלה מ-52 אלף נפש, לפי המפקד שנערך ב-2010, זוהי העיר בעלת מספר התושבים הגדול ביותר במחוז מוהאבי. לייק האווסו סיטי מבודדת גאוגרפית משאר ערי המחוז.

ההתיישבות באזור של לייק האווסו סיטי של היום החלה כאשר נוסד מחנה צבאי של חילות האוויר של צבא ארצות הברית בתקופת מלחמת העולם השנייה, על שפתו של מאגר המים אגם האווסו, שנוצר מאחורי סכר פארקר על נהר הקולורדו. ב-1958 רכש רוברט פ. מק'קלוך 3,353 אקר של שטחים בצד המזרחי של מאגר המים. לאחר ארבע שנות תכנון רכש מק'קלוך כ-13 אלף אקר נוספים של קרקעות פדרליות באזור.

לייק האווסו סיטי נוסדה ב-30 בספטמבר 1963 בהחלטת מועצת מחוז מוהאבי, כ"מחוז מערכת הניקוז וההשקיה של אגם האווסו" (Lake Havasu Irrigation and Drainage District). 'מחוז' זה נהפך לתאגיד עירוני תחת השם "לייק האווסו סיטי" ב-1978.

בשנת 1968 רכש רוברט מקלוך את גשר לונדון הישן, תמורת סכום של $2,460,000. הגשר פורק, אבניו סומנו והוא הוצב מחדש בלייק האווסו סיטי על התעלה שנחפרה בין אגם האווסו (חלק מהקולורדו) למפרץ תומסון (Thompson Bay, גם הוא חלק מהקולורדו).
 
שטחה של לייק האווסו סיטי מונה 112 קמ"ר, מתוכם 0.12 קמ"ר הם מים. הדרך היבשתית היחידה המובילה ללייק האווסו סיטי הוא הכביש המדינתי 95 (State Route 95), המתחבר לכביש בין-מדינתי 40 צפונית לעיר ולכביש בין-מדינתי 10 דרומית לה.

במפקד האוכלוסין שנערך ב-2000 נמנו בלייק האווסו סיטי כ-41.9 אלף נפש, כ-17.9 אלף משקי בית וכ-12.7 אלף בתי אב. צפיפות האוכלוסייה לפי אותו מפקד, עמדה על כ-376 לקמ"ר.

בלייק האווסו סיטי שורר אקלים מדברי. ממוצע הטמפרטורות הגבוהות בחורף נע בין 17 ל-28 מעלות צלזיוס, ואילו ממוצע הטמפרטורות הנמוכות נע בין 6 מעלות מתחת לאפס ל-16 מעלות מעל האפס. הטמפרטורות צונחות מדי פעם מתחת ל-4 מעלות מתחת לאפס, אך עם זאת האזור כמעט ולא חווה קרה. הקיץ בלייק האווסו סיטי הוא חם ביותר, עם ממוצע טמפרטורות גבוהות שנע בין 43 ל-50 מעלות, כאשר לעיתים הטמפרטורות גם עולות ל-52 מעלות ויותר. ממוצע הטמפרטורות הנמוכות בקיץ הוא בין 27 ל-34 מעלות בחודשי יולי-אוגוסט, ובין 22 ל-28 מעלות בספטמבר. ממוצע הטמפרטורות השנתי עומד על 24.2 מעלות, וממוצע המשקעים השנתי עומד על כ-109 מ"מ.

== קישורים חיצוניים ==

* 
* [http://www.golakehavasu.com/ אתר התיירות הרשמי של לייק האווסו סיטי]
* 

קטגוריה:אריזונה: ערים
קטגוריה:יישובים שהוקמו ב-1978
לה פאז (מחוז)

לה פאז (מאנגלית: La Paz) הוא מחוז במערב אריזונה, ארצות הברית. עם קצת יותר מ-20 אלף נפש, לפי המפקד שנערך ב-2010, המחוז מדורג במקום האחד לפני האחרון בין מחוזות אריזונה מבחינת גודל האוכלוסייה. בירת המחוז היא פארקר.

שם המחוז בא מספרדית ומשמעותו היא "השלום", במשמעות של פיוס ושלווה, ומקורו בגרעין ההתיישבות הראשון באזור לה פאז של היום, שהחל לאורך נהר קולורדו.

מחוז לה פאז נוסד ב-1983 לאחר שמצביעי האזור הצביעו בעד ההתפלגות ממחוז יומה, ובכך היה לה פאז למחוז הראשון והיחיד שנוסד לאחר שטריטוריית אריזונה הפכה למדינת אריזונה, ב-1912. בתחילה, לא הייתה למחוז תשתית גביית מיסים ראויה שתאפשר קיום ממשל מחוזי עצמאי, והוא נאלץ להישען על סיוע כספי ממדינת אריזונה. בעקבות זאת, שונו חוקי אריזונה באופן שיקשה מאוד על התפלגות מחוזות בעתיד.

שמורת האינדיאנים של נהר קולורדו ממוקמת במערב מחוז לה פאז, כשחלקים מהשמורה גולשים גם למחוזות סן ברנרדינו וריברסייד בקליפורניה.

שטח המחוז הוא 11,690 קמ"ר כאשר מתוכם 36 קמ"ר הם מים. מחוז לה פאז גובל במחוזות אריזונה מוהאבי בצפון, יאוואפיי בצפון-מזרח, מריקופה במזרח ויומה בדרום; ובמחוזות קליפורניה אימפריאל בדרום-מערב, ריברסייד במערב וסן פרנסיסקו בצפון-מערב.

במפקד האוכלוסין שנערך ב-2000 נמנו במחוז קרוב ל-20 אלף נפש, כ-8,300 משקי בית וכ-5,600 בתי אב. צפיפות האוכלוסייה הייתה לפי אותו מפקד פחות משתי נפשות לקמ"ר.

== קישורים חיצוניים ==

* 

קטגוריה:אריזונה: מחוזות
ג'יימס בטשלר סאמנר

ג'יימס בטשלר סאמנר (אנגלית: James Batcheller Sumner; 19 בנובמבר 1887 - 12 באוגוסט 1955) היה כימאי אמריקני, חתן פרס נובל לכימיה לשנת 1946 (לצד ג'ון הווארד נורתרופ וונדל מרדית' סטנלי), "על תגליתו כי ניתן לגבש אנזימים".

==חייו==
סאמנר נולד בקנטון, מסצ'וסטס, לצ'ארלס סאמנר ואליזבת' ראנד קלי. אבותיו היו פוריטנים, שהגיעו לאמריקה מביסטר שבאנגליה ב-1636, והתיישבו בבוסטון. בבית הספר, סאמנר הצעיר השתעמם כמעט מכל מקצוע, למעט כימיה ופיזיקה. בתאונת ציד בגיל 17 איבד את ידו השמאלית, וסאמנר, שהיה שמאלי, נאלץ ללמוד להשתמש בידו הימנית. אובדן ידו דחף אותו לניסיון להצטיין במגוון סוגי ספורט, כמו טניס, סקי, החלקה על הקרח, ביליארד וקליעה למטרה.

סאמנר החל בלימודי תואר ראשון באוניברסיטת הרווארד ב-1906, וסיים ב-1910 עם תואר בכימיה. לאחר תקופה קצרה בה עבד במפעל האריגה של דודו, קיבל משרת הוראה במאונט אליסון קולג' בסאקוויל, ניו ברנזוויק, קנדה. לאחר מכן עבד תקופה קצרה כעוזר מחקר במכון הפוליטכני ווסטר. בשנת 1912 החל בלימודי ביוכימיה בבית הספר לרפואה של הארוורד, וקיבל תואר דוקטור לפילוסופיה בשנת 1914, בהנחיית אוטו פולין. לאחר סיום לימודיו קיבל משרת פרופסור משנה (assistant professor) לביוכימיה באוניברסיטת קורנל באית'קה, ניו-יורק. ב-1915 נישא לסיד ריקטס, שלמדה באותה עת בבית הספר לרפואה בקורנל והפכה להיות סופרת, ולזוג נולדו ארבעה ילדים. ב-1930 התגרשו.

==מחקר==
בקורנל החל סאמנר לנסות לבודד אנזימים בצורתם הטהורה, דבר שלא נעשה עד אז. הוא התמקד באנזים אוראז, המפרק שתנן לפחמן דו-חמצני ואמוניה. שנים רבות מחקרו לא נשא פרי, אך לבסוף, ב-1926, הצליח לבודד ולגבש את האוראז. באמצעות בדיקות כימיות הצליח סאמנר להוכיח כי אוראז טהור הוא חלבון. הייתה זו ההוכחה הניסיונית הראשונה לכך שאנזים הוא חלבון, דבר שלא היה ברור באותה עת.

בעקבות הצלחתו המחקרית, זכה לדרגת פרופסור מן המניין בקורנל ב-1929. ב-1937 הצליח לבודד ולגבש אנזים שני, קטלאז, אנזים נפוץ ביותר, האחראי על פירוק מי חמצן למים וחמצן. במקביל, ג'ון הווארד נורתרופ באוניברסיטת רוקפלר (מכון רוקפלר דאז) הצליח לגבש אנזימים בשיטות דמות, החל ב-1929 עם פפסין. הצלחתו זו הראתה כי סאמנר מצא שיטת גיבוש כללית לאנזימים, וכי האנזימים כולם הם חלבונים. שנים לאחר תגליות אלה, ב-1981, גילו תומאס צ'ק וסידני אלטמן כי קיימים אנזימים שאינם עשויים מחלבונים, אלא מ-RNA; מולקולות אלה קיבלו את השם ריבוזים, והשם "אנזים" משמש כיום לזרזים מבוססי חלבון. צ'ק ואלטמן זכו בפרס נובל לכימיה בשנת 1989 על תגליתם זו.

ב-1946 קיבל סאמנר את פרס נובל לכימיה, יחד עם ג'ון הווארד נורתרופ וונדל מרדית' סטנלי (מחצית לסאמנר, רבע לנורתרופ, ורבע לסטנלי). ב-1948 נבחר לאקדמיה הלאומית למדעים, וב-1949 לאקדמיה האמריקאית לאמנויות ולמדעים.

סאמנר נפטר מסרטן בגיל 67, ב-12 באוגוסט 1955.

==קישורים חיצוניים==

* [http://www.nndb.com/people/476/000100176/ פרטים אודותיו] באתר NNDB
* 
* 

קטגוריה:זוכי פרס נובל לכימיה
קטגוריה:כימאים אמריקאים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קורנל
קטגוריה:אמריקאים שנולדו ב-1887
קטגוריה:אמריקאים שנפטרו ב-1955
מרקו אורניה

מרקו אורניה (בספרדית: Marco Ureña; נולד ב-5 במרץ 1990) הוא כדורגלן קוסטה ריקאי המשחק בעמדת החלוץ בסנטרל קואסט מארינרס ובנבחרת קוסטה ריקה.

==קריירה==
אורניה התחיל את הקריירה שלו באלחואלנסה, ובפברואר , הוא ערך את הופעת הבכורה שלו בקבוצה הבוגרת. ב-8 בפברואר 2011, הוא חתם במועדון הרוסי קובאן קרסנודאר ל-4 שנים. בקיץ הושאל למיטיולן. ב-10 בדצמבר חתם באופן קבוע בקבוצה.

ב-2009 זומן לנבחרת, ערך את הופעתו הבכורה נגד ונצואלה. אורניה נכלל לסגל מונדיאל 2014 בו הבקיע שער נגד אורוגוואי בניצחון 1–3, בשלב הבתים אותו סיימה הנבחרת במקום הראשון המפתיע, מעל לנבחרות חזקות כאורוגוואי, איטליה ואנגליה. יחד עם נבחרתו העפיל אורניה עד לרבע הגמר, שם נעצרה קוסטה ריקה בפנדלים מול הולנד.

==קישורים חיצוניים==

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני אלחואלנסה
קטגוריה:כדורגלני קובאן קרסנודאר
קטגוריה:כדורגלני מיטיולן
קטגוריה:כדורגלני ברונדבי
קטגוריה:כדורגלני סן חוזה ארת'קווייקס
קטגוריה:כדורגלני לוס אנג'לס
קטגוריה:כדורגלני סנטרל קואסט מארינרס
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:אמריקאים שנולדו ב-1990
סופיאן פגולי

סופיאן פגולי (בערבית: سفيان فيغولي, בצרפתית: Sofiane Feghouli; נולד ב-26 בדצמבר 1989) הוא כדורגלן אלג'ירי-צרפתי המשחק בעמדת הקיצוני בנבחרת אלג'יריה.

==קריירת מועדונים==
פגולי הוא ערבי מוסלמי והוא התחיל את הקריירה שלו במחלקת הנוער של גרנובל, ובינואר עלה לקבוצה הבוגרת. ב-27 באפריל 2007 ערך את הופעת הבכורה שלו בניצחון 0–1 נגד סטאד ריימס. עד לסיום העונה שיחק עוד 2 משחקים. בסיום העונה חתם על חוזה ל-3 שנים. למרות גילו הצעיר, זכה לדקות משחק רבות והפך לשחקן מפתח בקבוצה, וזכה לכינוי "זידאן החדש". בסיום העונה הבקיע 3 שערים ב-26 משחקים, ועלה עם קבוצתו לליגת העל הצרפתית.

במאי הודיע פגולי כי הוא חתם בוולנסיה לעונה אחת. בוולנסיה הוא מיעט לשחק ועד חודש ינואר שיחק רק 5 משחקים וכבש שער אחד. בינואר הושאל לאלמריה.

ב-14 ביוני 2016 חתם פגולי בווסטהאם יונייטד האנגלית. ב-14 באוגוסט 2017 חתם פגולי בגלאטסראיי הטורקית.

==קריירה בינלאומית==
בצעירותו שיחק פגולי בנבחרות הצעירות של צרפת. ב-12 בנובמבר 2008 זומן לסגל נבחרת צרפת על ידי מאמן הנבחרתריימונד דומנק אך לא נכלל בסגל הסופי. אחרי שכנועים מצד מאמן נבחרת אלג'יריה, קפטן הנבחרת ויו"ר ההתאחדות האלג'ירית הוא החליט לשחק עבור . ב-25 באוקטובר 2011 הוא זומן לסגל הנבחרת. ב-29 בפברואר 2012, פגולי ערך את הופעת הבכורה שלו בנבחרת בניצחון 1–2 במסגרת מוקדמות גביע אפריקה לאומות נגד , במהלך המשחק הבקיע את שער הבכורה שלו בנבחרת שהפך גם לשער הניצחון. במונדיאל 2014 הבקיע את השער הראשון לנבחרתו במסגרת גביע העולם לראשונה אחרי 28 שנים.

נכלל בסגל נבחרת אלג'יריה לטורניר גביע אפריקה לאומות 2023.

==קישורים חיצוניים==

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני גרנובל
קטגוריה:כדורגלני ולנסיה
קטגוריה:כדורגלני אלמריה
קטגוריה:כדורגלני וסטהאם יונייטד
קטגוריה:כדורגלני גלאטסראיי
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:אלג'יראים שנולדו ב-1989
קטגוריה:צרפתים שנולדו ב-1989
צ'ינגלהורן

צ'ינגלהורן (גרמנית: Tschingelhorn) הוא הר ברכס האלפים הברניים המתנשא לגובה של 3,562 מטר מעל פני הים, וממוקם בגבול הקנטונים ואלה וברן בשווייץ.

==גאוגרפיה==
ההר ממוקם ברכס היונגפראו בין ההרים ברייטהורן (ממזרח) בירגהורן (ממערב) ומוטהורן (מצפון).

להר שתי פסגות, פסגת הצ'ינגלהורן ופסגה נמוכה יותר הנקראת קליין צ'ינגלהורן (מילולית: "צ'ינגלהורן קטן", גובה 3,495) השוכנת מזרחית צפונית לפסגה הגבוהה, הפסגה הנמוכה מפרידה בין עמק לאוטהרברונן (Lauterbrunnental) ובין עמק קנדר (Kandertal) בקנטון ברן ואילו הגבוהה מפרידה בין שני העמקים האלו ועמק לוצ'נטאל (Lötschental) שבקנטון ואלה.

==העפלה==
הראשונים לטפס על ההר ב 6 בספטמבר 1865 היו, היינריך פיוז (Heinrich Feuz), ו.ה. הוקר (W. H. Hawker), ואולריך (Ulrich) וכריסטיאן (Christian) לונר (Lauener).

הכלבה המפורסמת "צ'ינגל" (שכבשה 11 פסגות, והייתה מועמדת להצטרף למועדון האלפים האנגלי) של המטפס המפורסם ו.א.ב. קולידג' (W. A. B. Coolidge) ניתנה לקולידג' במתנה על ידי המדריך כריסטיאן אלמר בשנת 1868 ונקראה על שם ההר צ'ינגלהורן.

==תחנות==
במעלה ההר ישנן מספר תחנות בהן ניתן לרכוש מזון וציוד:
* Mutthornhütte בגובה 2,898 מטר <small>[http://www.vs-wallis.de/bern/huetverz/mutthorn.html]</small>
* Schmadrihütte בגובה 2,262 מטר <small>[http://www.vs-wallis.ch/bern/huetverz/schmadri.html]</small>

==קישורים חיצוניים==

* [http://www.summitpost.org/mountain/rock/152868/tschingelhorn.html צ'ינגלהורן באתר SummitPost]
* [http://www.hikr.org/dir/Tschingelhorn_5544/ צ'ינגלהורן באתר Hikr]

קטגוריה:האלפים הברניים
קטגוריה:ואלה: הרים
קטגוריה:ברן (קנטון): הרים
קטגוריה:הרמה הברנית: הרים
ניזן

ניזן (Niesen) הוא הר ברכס האלפים הברניים המתנשא לגובה של 2,362 מטר, וממוקם באזור רמת ברן בקנטון ברן בשווייץ.

ההר מכונה גם 'הפירמידה השווייצרית'.

משמעות השם ניזן בגרמנית הוא עיטוש.

==גאוגרפיה==
ניזן הוא ההר הצפוני ביותר ברכס ההרים המפריד בין עמק קנדר (Kandertal) והעמקים זימן (Simmental) ודיאמטיג (Diemtigtal), הכולל את ההרים פרומברגהורן דרוננגאלם הוניזן מאנליפלואה גסור ואלבריסטהורן.

ההר שוכן בין הר פרומברגהורן ואגם תון, כאשר למרגלותיו מצפון ממוקמת העיר שפיץ על שפת אגם תון, ולמרגלותיו בתחילת עמק סימן (Simmental), שוכנת העיירה וימיס, ובתחילת עמק קנדר (Kandertal) שוכנת העיירה מולנן (Mülenen).
מראה הר ניזן מ[[אגם תון]]

==תיירות==
ניתן להגיע לפסגת ההר בנסיעה ב'ניזנבאן פוניקולר' היוצא מהעיירה מולנן, שבנייתו הושלמה בשנת 1910 ונחשב לאחד מהפוניקולרים הוותיקים בעולם.

לצד הניזנבאן קיים גרם המדרגות הארוך ביותר בעולם הכולל 11,674 מדרגות, והוא פתוח לציבור פעם אחת בשנה לקיום תחרות ריצה במדרגות.

בפסגת ההר קיימת מסעדה, והיא נקודת התחלה למספר מסלולי הליכה.

==תרבות==
ניזן היה נושא למספר ציורים על ידי הצייר השווייצרי פאול קלה, שצייר אותו כמעין פירמידה, ומשם דבק בו הכינוי 'הפירמידה השווייצרית'.

==קישורים חיצוניים==

* 
* [http://www.hikr.org/dir/Niesen_3571/ ניזן באתר Hikr]
* [http://www.meteocentrale.ch/en/europe/switzerland/weather-niesen-kulm/details/S067321/ תחזית מזג האוויר בהר]

==הערות שוליים==

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
קטגוריה:שיאי עולם
גראן מוברן

גראן מוברן (Grand Muveran) הוא הר ברכס האלפים הברניים המתנשא לגובה של 3,051 מטר. הוא ממוקם בדרום־מערב שווייץ, בסמוך לגבולה עם צרפת ואיטליה. קו הרכס שלו משמש כגבול הקנטונים השווייצריים וו וואלה.

==גאוגרפיה==
גראן מוברן ממוקם בנקודה הדרום-מערבית של האלפים הברניים. גראן מוברן הוא ההר הרביעי ברכס המתחיל בהר דאן דה מורסל בעמק הרון ומהווה את הרכס המרכזי המגיע לשיאו באזור היונגפראו ומסתיים בנהר ארה.

ההר ממוקם בין ההרים פטיט מוברן מדרום, הו דה קרי ממזרח, פואנט דה סאבולר ממערב וטט א פיארה גרפ מצפון.

ממזרח להר שוכן קרחון דה לה פורקלה (Glacier de la Forcla) וכן אגם דה לה פורקלה (de Lac la Forcla).

על צלע ההר שוכנת העיירה אוברונה (Ovronnaz) ולמרגלותיו בעמק הרון העיירה לייטרון (Leytron).

==תיירות==
החל משנת 1989 סובב את כל גוש ההרים הכולל את גראן מוברן שביל טיול באורך של למעלה מ־50 קילומטר הנקרא [https://web.archive.org/web/20141130194022/http://www.tourdesmuverans.ch/TDM_2010_E_WEB.pdf שביל הטיול של מוברן] (Trail tour of Muverans). השביל מקיף את ההרים גראן מוברן, פטי מוברן, דאן דה מורקל ודאן פאבר עד רכס דיאבלרה, ועובר בכל הקרחונים והאגמים באזור. חלקים מהשביל משקיפים לכיוון פסגת המון בלאן.

גראן מוברן בציור של [[פרדיננד הודלר.|מרכז]]

==תרבות==
גראן מוברן היה הנושא של ציור משנת 1912 פרי מכחולו של הצייר השווייצרי פרדיננד הודלר. היצירה נמכרה במיליון וחצי פרנק בשנת 2003.

==קישורים חיצוניים==

* [http://www.summitpost.org/grand-muveran/153156 גראן מוברן באתר Summitpost]
* [http://www.wandersite.ch/Muverans.html מסלולי הליכה בגראן מוברן] - גרמנית
* [http://www.hikr.org/dir/Grand_Muveran_3446 גראן מוברן באתר Hikr]
* [http://www.tourdesmuverans.ch האתר הרשמי של שביל הטיול של מוברן]
==הערות שוליים==

קטגוריה:האלפים הברניים
קטגוריה:וו (קנטון): הרים
קטגוריה:ואלה: הרים
אליהו נחום פרוש

רבי אליהו נחום פרוש {{ש}}{{תמונה להחלפה}}
הרב אליהו נחום פרוש (תרנ"ב, 1892 - כ"ח באלול תשט"ז, 4 בספטמבר 1956) היה משגיח בתלמוד תורה עץ חיים ומעסקני היישוב הישן בירושלים.

==תולדותיו==
נולד בירושלים, בנו של שלמה זלמן פרוש. בשנת תרנ"ח (1898), בהיותו בן שש, התייתם מאביו. אחיו, נפתלי צבי, נטל על עצמו את עול אחזקת הבית. למד בתלמוד תורה עץ חיים. נישא לגולדה צינה, בת חיים משה מסובאלק.

במשך שנים רבות שימש כמשגיח בתלמוד תורה עץ חיים, יחד עם הרב אריה לוין. חיבר מספר ספרי עזר לתלמידים. בין השאר הוציא לאורך השנים פרקים ממסכתות התלמוד הכוללים ליקוט של מפרשים, וכן הדפיס גמרות מפוסקות לתלמידים.

היה חבר הנהלת העדה החרדית. בשנות מלחמת העולם השנייה ייסד ארגון שמכר לתושבי ירושלים מזון במחירי הקרן. פעל למען החקלאים שומרי השמיטה בישראל וגייס עבורם תרומות, יחד עם שמואל זנוויל שפיצר. חיבר את הספר "החקלאות בתלמוד" ובו כינס את כל מאמרי חז"ל בענייני חקלאות.

היה בעל חוש מוזיקלי והלחין לחנים רבים.

בנו היחיד, הרב שלמה זלמן פרוש, היה תלמידו המובהק של הרב מטשיבין ושימש משגיח בישיבת טשיבין וכן בתלמוד תורה בעץ חיים כממלא מקום אביו. אחד מחתניו של הרב אליהו נחום פרוש הוא הרב בנימין זאב חשין.

אליהו נחום הפרוש נפטר ב-4 בספטמבר 1956 ונקבר בהר המנוחות.

==אילן יוחסין משפחת פרוש==

==חיבוריו==
* החקלאות בתלמוד - אוצר כל מאמרי חז"ל בענייני חקלאות המפוזרים בתלמוד ובמדרשים
* ליקוטי גמרא לכל השנה – פרקים במסכתות הש"ס עם קטעי מפרשים
* מפתח השלם לתלמוד בבלי: מסכת ברכות/
*זיכרונות ראשונים. זיכרונות על חיי היישוב הירושלמי בעיר העתיקה ומחוצה לה במאה האחרונה.

==קישורים חיצוניים==
* [https://web.archive.org/web/20131029193137/http://www.col.org.il/pics/inbox/6042749_5214154.pdf למשפחותם לבית אבותם - תולדות משפחת פרוש]
* אבישי אלבוים, [https://amhasefer.wordpress.com/2020/06/11/%d7%a8%d7%91%d7%99-%d7%90%d7%9c%d7%99%d7%94%d7%95-%d7%a0%d7%97%d7%95%d7%9d-%d7%a4%d7%a8%d7%95%d7%a9-%d7%92%d7%9c%d7%99%d7%a7%d7%9e%d7%9f/ רבי אליהו נחום פרוש-גליקמן], בבלוג "עם הספר", 11 ביוני 2020
* 

==הערות שוליים==

קטגוריה:משפחת פרוש
קטגוריה:אנשי היישוב ילידי הארץ
קטגוריה:מלחינים ביישוב
קטגוריה:בוגרי ישיבת עץ חיים
קטגוריה:רבני ישיבת עץ חיים
קטגוריה:משגיחים ארץ-ישראלים
קטגוריה:ישראלים שנולדו ב-1892
קטגוריה:ישראלים שנפטרו ב-1956
אהרן יעקב פרוש

הרב אהרן יעקב פרוש (תרמ"ד, 1884 - ח' באייר תשי"ט, 16 במאי 1959) היה מעסקני היישוב הישן וממנהלי ישיבת עץ חיים בירושלים.

==תולדותיו==
נולד בירושלים בשנת תרמ"ד, בנו של שלמה זלמן פרוש, מעסקניו הבולטים של היישוב הישן בירושלים. למד בתלמוד תורה עץ חיים. בשנת תרנ"ח (1898), בהיותו בן 14, התייתם מאביו. אחיו, נפתלי צבי, נטל על עצמו את עול אחזקת הבית.

היה מתלמידי הרב שלמה זלמן בהר"ן וכן שמע דברי תורה אצל הרב זלמן סנדר כהנא שפירא. בשנת תרס"א (1901), בהיותו בן 17, נישא לחיה גענשע, בת מאיר צבי הרשלר, סוחר אתרוגים. לאחר נישואיו הלך בעקבות חותנו ועסק במסחר באתרוגים, ונחשב למומחה הגדול בירושלים לאתרוגים. אולם את עיקר זמנו הקדיש ללימוד תורה. עמד בקשר קרוב עם אחיו הרב עקיבה והתכתב עמו בדברי תורה. כמו כן למד אצלו קבלה.

בתחילת שנות ה-20 קיבל היתר הוראה מהרב מיכל דיין. באותה תקופה נמנה עם מייסדי העדה החרדית בירושלים, תחת השם "ועד העיר האשכנזי". לימים שימש חבר הנהלת אגודת ישראל בירושלים.

במשך שנים רבות היה ממנהלי ישיבת עץ חיים, לצדם של הרבנים שלמה זלמן זלזניק ויחיאל מיכל טוקצינסקי. את עיקר זמנו הקדיש ללימוד תורה ומסר שיעורי תורה לתלמידי ישיבת עץ חיים וכן בשכונת מגוריו בתי נייטין. בשנים אלו היה מתלמידי הרב איסר זלמן מלצר.

ערך ועיבד את חידושיו של אחיו עקיבה, עם הוספות והערות רבות, והוציאם בשנת תשט"ו (1955) בספר "משנת ר' עקיבה". לאחר פטירתו הוציאו בניו את חידושי תורתו בשני ספרים: "מתנות אהרן" ו"איפה שלמה". בספר "איפה שלמה" הובאה חליפת מכתבים עם הרידב"ז, שמכנהו "הרב הגדול בתורה ויראה", וכן עם החפץ חיים.

שיכל בחייו חלק מילדיו. בניו הם שלמה זלמן ועקיבה פרוש. חתניו הם הרב חיים ישעיהו אקר והרב זונדל קרויזר.

נפטר בשנת 1959 ונטמן בהר המנוחות.
==ספריו==
* מתנות אהרן – על מסכתות הש"ס
* איפה שלמה - ביאורי ובירורי ענייני הלכה, תשובות וחידושים בסוגיות הגמרא

==אילן יוחסין משפחת פרוש==

==קישורים חיצוניים==
* [https://web.archive.org/web/20131029193137/http://www.col.org.il/pics/inbox/6042749_5214154.pdf למשפחותם לבית אבותם - תולדות משפחת פרוש]

==הערות שוליים==

קטגוריה:אנשי היישוב ילידי הארץ
קטגוריה:בוגרי ישיבת עץ חיים
קטגוריה:העדה החרדית: אישים
קטגוריה:ירושלים: אישים
קטגוריה:משפחת פרוש
קטגוריה:סוחרי אתרוגים
קטגוריה:ישראלים שנולדו ב-1884
קטגוריה:ישראלים שנפטרו ב-1959
יאספר סילסן

יַאסְפֵּר סִילֶסֵן (בהולנדית: Jasper Cillessen; נולד ב-22 באפריל 1989) הוא כדורגלן הולנדי המשחק בעמדת השוער בלאס פאלמאס ובנבחרת הולנד. הוא שיחק 141 משחקים עבור אייאקס בשש עונות, וזכה בתארים רבים, כולל שלוש זכיות בליגה ההולנדית. ב-2016 הוא הצטרף לברצלונה תמורת 13 מיליון יורו. הוא עבר לולנסיה ב-2019, ונשאר במועדון במשך 3 עונות. במאי 2011 קיבל סילסן זימון ראשון לנבחרת הולנד. הוא ערך את הופעת הבכורה הבינלאומית שלו ב-2013 והיה השוער הראשון של הנבחרת כשסיימה במקום השלישי במונדיאל 2014.

==קריירה==
סילסן החל לשחק כדורגל בגיל 7 שיחק בקבוצה חובבנית מקומית בשם "דה טרפרס", מעיירת הולדתו גרושבק הסמוכה לגבול גרמניה. בגיל 12 הצטרף למחלקת הנוער של מועדון הכדורגל ניימכן. במרץ 2008 חתם על חוזה מקצועני במועדון ושיחק בקבוצת המילואים של המועדון. את משחקו הראשון בקבוצה הראשונה ערך ב-28 באוגוסט 2010 מול הירנביין לאחר שהשוער הראשון גאבור באבוס נפצע בגבו, סילסן קפץ על ההזדמנות ורשם משחק טוב ונבחר לאיש המשחק. את המשך עונת העביר בתור השוער הראשון של הקבוצה וגם לאחר החלמתו של באבוס נותר בתפקיד. סילסן נבחר גם לשחקן העונה באחד מגופי התקשורת ההולנדיים. חוזהו בניימכן הוארך עד לשנת 2014 אולם בתחילת עונת עבר לאייאקס אמסטרדם.

באייאקס התחיל סילסן בעיקר כגיבוי לשוער הראשון קנת' ורמיר, עד שעשה את פריצת הדרך שלו במהלך עונת , ותפס את עמדת השוער הראשון באייאקס. שזכתה באליפות שלישית מאז הגיע לקבוצה וראשונה שבה הוא לוקח חלק משמעותי. בעונה זו סילסן תפס את עמדת השוער הראשון גם בנבחרת הולנד אליה זומן על ידי המאמן לואי ואן חאל, תפקיד שהוא מילא גם במונדיאל 2014 אותו סיימה הולנד במקום השלישי.

ב-25 באוגוסט 2016 הודיע סילסן על הצטרפותו לברצלונה בחשבון האינסטגרם. ב-10 בספטמבר ערך סילסן את הופעת הבכורה שלו במועדון, כששיחק 90 דקות בהפסד 1–2 לדפורטיבו אלאבס במסגרת המחזור השלישי בליגה. בשלוש עונותיו בברצלונה סילסן שימש שוער מחליף למארק-אנדרה טר שטגן ומיעט לשחק בלה ליגה. עם זאת, סילסן שיחק באופן קבוע במשחקי גביע המלך הספרדי והיה שותף לשתי זכיות רצופות של ברצלונה בגביע המלך בשנת 2017 ובשנת 2018.

ב-25 ביוני 2019 חתם בולנסיה.

ב-8 באוגוסט 2022 חזר לליגה ההולנדית וחתם במועדון נעוריו ניימכן.

==תארים==
;אייאקס אמסטרדם
*אליפות הולנד: 2011/2012, 2012/2013, 2013/2014
*מגן יוהאן קרויף: 2013

;ברצלונה
* אליפות ספרד (2): 2017/2018, 2018/2019
* גביע המלך הספרדי (2): , 
* הסופר קאפ הספרדי (1): 2018

==קישורים חיצוניים==

==הערות שוליים==

קטגוריה:שוערי כדורגל הולנדים
קטגוריה:כדורגלני ניימכן
קטגוריה:כדורגלני אייאקס
קטגוריה:כדורגלני ברצלונה
קטגוריה:כדורגלני נבחרת הולנד
קטגוריה:כדורגלנים הולנדים
קטגוריה:כדורגלני מונדיאל 2014
קטגוריה:כדורגלני יורו 2020
קטגוריה:כדורגלני ולנסיה
קטגוריה:כדורגלני לאס פאלמאס
קטגוריה:הולנדים שנולדו ב-1989
רובר מלך החווה

רובר מלך החווה (באנגלית: Rover Dangerfield) הוא סרט אנימציה אמריקאי משנת 1991 שהופץ על ידי חברת האחים וורנר והשתתף בו הקומיקאי רודני דיינג'רפילד שדיבב את הגיבור הראשי, רובר הכלב, וכתב והפיק את הסרט. הסרט מספר על כלב רחוב קומי בשם רובר אשר מתגורר בלאס וגאס עם נערת מופעים בשם קוני, אולם הוא נזרק מסכר הובר על ידי רוקי, החבר המרושע של קוני, וכאשר ניצל, רובר מנסה להתרגל לחייו החדשים בחווה.

==עלילת הסרט==
רובר הכלב עושה חיים משוגעים בלאס וגאס, מהמר על עצמות ורודף אחרי נשים יחד עם חברו הטוב אדי ומתגורר עם בעלתו נערת השעשועים, קוני. לילה אחד הוא רואה את החבר של קוני, רוקי, עושה החלפות עם חבורה של גנגסטרים ומפריע לא בכוונה. כשהגנגסטרים חשבו שרוקי הוא שוטר הם הלכו ואמרו לרוקי שזו ההזדמנות האחרונה שלו. יום למחרת קוני נוסעת לסיבוב הופעות למשך שבועיים והשאירה את רוקי כדי לשמור על רובר. אולם בעקבות הריסת העסקה עם הגנגסטרים, רוקי שם את רובר בשק, נסע לסכר הובר וזרק את רובר לים. רובר ניצל כאשר השק עלה על ידי שני דייגים שדגו את השק, כשאר השק נפתח רובר רץ במהרה ונתקל בחקלאי בשם קאל ובבנו דני אשר רצה לאמץ אותו, אביו הסכים בתנאי אחד, שאם רובר יעשה צרות הוא יכנס למכלאה לבעלי חיים.

רובר לא אהב את החיים החדשים בחווה והתקשה לקבל אותם, אולם עם עזרה מדייזי, כלבת הקולי היפה מהבית השכן, הוא הצליח לקבל כבוד רב מכל חברי החווה. אולם, כאשר ניסה רובר להציל את תרנגול ההודו לחג המולד מפני זאבים, תרנגול ההודו חוסל ושקאל ראה את רובר עם תרנגול ההודו המת הוא חשב שרובר הרג אותו. למחרת בבוקר קאל לקח את רובר ליער כדי להורגו, אולם הוא הותקף על ידי הזאבים. רובר נלחם מול הזאבים והביא את כל שאר כלבי החווה כדי להחזיר את קאל הביתה בשלום.

מעשה הגבורה של רובר נכתב בעיתונים וכשאדי, החבר של רובר, ראה את העיתון הוא רץ להראות את הכתבה לקוני ושהיא הופתעה לגלות איפה רובר נמצא, החזירה קוני את רובר בחזרה לוגאס, שם רובר מצא את רוקי ונהם עליו, רוקי אמר בטעות לקוני מה הוא עשה בלי כוונה וקוני כעסה על רוקי וסטרה לו ושרוקי עמד להחזיר אותה רובר תקף אותו ורדף אחריו יחד עם כל חבריו הכלבים. רוקי הצליח להיכנס ללימוזינה אולם הוא לא ידע שהגנגסטרים מתכננים להרוג אותו בסכר הובר. לאחר מכן רובר מרוב עצב התגעגע לדייזי, כשקוני הבינה זאת היא החליטה לנסוע איתו יחד לחווה כדי שרובר יוכל להישאר שם, שם רובר התאחד מחדש עם דייזי וגילה שהוא אבא לשישה גורים. הסרט מסתיים כאשר רובר שיחק בקלפים יחד עם הגורים שלו ושיחק בתופסת עם דייזי מסביב לחווה.

==מדבבים==
*רודני דיינג'רפילד - רובר
*סוזן בויד - דייזי
*רוני שקל - אדי
*סאי לנדי - רוקי
*שון סאותוויק - קוני
*נד לוק - ראפלס
*ברט קראמר - מקס
*רוברט פיין - דוק
*אדי בארת' - אלוף
*דניס בלייר - לאם
*דון סטיוארט - קלאם

===מדבבים בעברית===
את הדיבוב ביימה ענת ניב והיא גם הפיקה יחד עם עוזי פוקס
*חנן גולדבלט - רובר
*תמי עזריה - דייזי / תרנגולת הודו / קוויני
*ענת ניב - קוני / תרנגולת גדולה
*עמי מנדלמן - רוקי / מקס / דיוק / זאב
*גיורא קנת - ראפלס / אדי / זאב / בוס גדול
*עידו מזרחי - דני
*ניר רון - קל / מאגסי / קאונט / דייג
*ששה - לם / קלם / צ'אמפ / ספארקי
*גיא נתיב - סוס / גנגסטר / כרוז
*עוזי פוקס - דייג

==קישורים חיצוניים==

קטגוריה:סרטים אמריקאיים
קטגוריה:סרטי האחים וורנר
קטגוריה:סרטי 1991
קטגוריה:סרטים על כלבים
קטגוריה:סרטי קומדיה מונפשים
קטגוריה:סרטי אנימציה של האחים וורנר
קטגוריה:סרטי הנפשה מוזיקליים
ג'אנקרלו גונסאלס

ג'אנקרלו גונסאלס (בספרדית: Giancarlo González; נולד ב-8 בפברואר 1988) הוא כדורגלן קוסטה ריקאי המשמש כמגן בקבוצת ספורטינג סן חוסה הקוסטה ריקאית ובנבחרת קוסטה ריקה.

==קריירה==
גונסאלס החל את הקריירה שלו בקבוצת אלחואלנסה (Alajuelense) מהליגה הקוסטה ריקאית הראשונה ב-2007 ואתה זכה בשתי אליפויות ב-2010 ו-2011. לאחר מכן גונסאלס עבר לוולרנגה מהליגה הנורווגית הראשונה בה שיחק עונה וחצי. ב-21 בפברואר 2014 הוא עבר לקבוצת קולומבוס קרו מה-MLS. ב-26 באוגוסט 2014 חתם בקבוצת פלרמו לארבע שנים.

באוקטובר שיחק לראשונה במדי קוסטה ריקה, ואת שערו הראשון כבש בינואר 2013. הוא שותף בהישג השיא של נבחרתו הלאומית במונדיאל 2014, בה קוסטה ריקה הגיע לרבע הגמר.

==תארים==
אלחואלנסה
*ליגת העל הקוסטה ריקאית (3): (אפרטורה), (קלאוסורה), (אפרטורה)

קוסטה ריקה
* קופה סנטרואמריקאנה: 2013

==קישורים חיצוניים==

קטגוריה:כדורגלנים קוסטה ריקאים
קטגוריה:בלמי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני אלחואלנסה
קטגוריה:כדורגלני וולרנגה
קטגוריה:כדורגלני קולומבוס קרו
קטגוריה:כדורגלני פלרמו
קטגוריה:כדורגלני בולוניה
קטגוריה:כדורגלני לוס אנג'לס גלאקסי
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:קוסטה ריקאים שנולדו ב-1988
ישיבת פילדלפיה

ישיבת פילדלפיה (בשמה המלא באנגלית: Talmudical Yeshiva of Philadelphia, הישיבה התלמודית של פילדלפיה) היא ישיבה חרדית ליטאית ברובע אוברברוק שבפילדלפיה. בהנהגת הישיבה עמד הרב אליהו שווי, תלמידו המובהק של הרב אהרן קוטלר, וכיום ראש הישיבה הוא הרב שמואל קמנצקי (בנו של הרב יעקב קמנצקי). וכן בהנהגת הישיבה רבי שמעון יהודה שווי ורבי שלום קמנצקי.

בישיבה בית מדרש ללימודים גבוהים וכן ישיבה קטנה. הלומדים בישיבה לומדים לקראת תארים אקדמיים בתחום היהדות האורתודוקסית עם הכרה אקדמאית, דבר הנהוג במספר ישיבות המנהיגות לימוד תלמודי והלכתי ברמה גבוהה בארצות הברית.

== היסטוריה ==
הישיבה נוסדה בשנת ה'תשי"ג (1953) בהוראת הרב אהרן קוטלר, ראש בית המדרש הגבוה בלייקווד, ניו ג'רזי. הישיבה הייתה בין הראשונות בארצות הברית. בתחילה הונהגה על ידי הרב שמואל קמנצקי והרב דב שוורצמן. שנתיים לאחר מכן עזב הרב שוורצמן, והוחלף על ידי הרב אליהו שווי, אשר כיהן כראש הישיבה עד לפטירתו בשנת ה'תשס"ט (2009).
בשנת ה'תשכ"ה (ובמשך כ-20 שנה) היה הרב ישראל מנדל קפלן מחשובי מוסרי השיעורים בישיבה.

== קישורים חיצוניים ==
* חנני בלייך, "[http://www.kolhazman.co.il/112063 אש של תורה בפילדלפיה]", באתר כל הזמן, מאי 2016

== הערות שוליים ==

פילדלפיה
פילדלפיה
קטגוריה:פילדלפיה: אוניברסיטאות ומכללות
מיכאל אומאנייה

מיכאל אומאנייה (בספרדית: Míchael Umaña Corrales; נולד ב-16 ביולי 1982) הוא כדורגלן קוסטה ריקאי המשמש כמגן בקבוצת סנטוס דה גואפילס ובנבחרת קוסטה ריקה.

==קריירה==
אומאנייה החל את הקריירה שלו בקבוצות קרמליטה וארדיאנו (Herediano) מהליגה העליונה בקוסטה ריקה לפני שעבר ב-2005 לקבוצת לוס אנג'לס גלאקסי מה-MLS. בעקבות כישלון בקבוצה הוא חזר לקוסטה ריקה לאחר עונה אחת ושיחק בברוחס (Brujas) עונה, ב-2006 חזר לארדיאנו. לאחר עונה אחת הוא עבר למוניסיפאל ליבריה, שם שיחק במשך שלוש עונות. 

ב-2010 חזר לליגה בארצות הברית לקבוצת צ'יבאס ארצות הברית. בינואר 2012 חתם בקבוצה הגואטמלית קומוניקאסיונס ולאחר שנה עבר לסאפריסה מהליגה בקוסטה ריקה.

ב-17 באוגוסט 2014 חתם בפרספוליס האיראנית לשנתיים. 

אומאנייה שיחק במספר קבוצות נוער של נבחרת קוסטה ריקה ואף השתתף בטורניר הכדורגל באולימפיאדת אתונה. מ-2006 השתתף באופן קבוע במשחקי הנבחרת הבוגרת של קוסטה ריקה. הוא זומן לסגל הנבחרת לקראת מונדיאל 2014.

==תארים==
;לוס אנג'לס גלאקסי
* גביע ארצות הברית הפתוח: 2005
* אליפות ה-MLS: 2005
;מוניסיפאל ליבריה
* ליגת העל של קוסטה ריקה: קלאוסורה
;דפורטיבו סאפריסה
* ליגת העל של קוסטה ריקה: קלאוסורה
* גביע קוסטה ריקה בכדורגל: 
;קוסטה ריקה
* קופה סנטרואמריקאנה: 2013

==קישורים חיצוניים==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:בלמי כדורגל קוסטה ריקאים
קטגוריה:כדורגלני ארדיאנו
קטגוריה:כדורגלני לוס אנג'לס גלאקסי
קטגוריה:כדורגלני צ'יבאס ארצות הברית
קטגוריה:כדורגלני דפורטיבו סאפריסה
קטגוריה:כדורגלני פרספוליס
קטגוריה:כדורגלני נבחרת קוסטה ריקה
קטגוריה:ספורטאים זרים בארצות הברית
קטגוריה:ספורטאים זרים בגואטמלה
קטגוריה:ספורטאים זרים באיראן
קטגוריה:כדורגלני קופה אמריקה 2004
קטגוריה:כדורגלנים באולימפיאדת אתונה (2004)
קטגוריה:כדורגלני גביע הזהב 2005
קטגוריה:כדורגלני מונדיאל 2006
קטגוריה:כדורגלני גביע הזהב 2007
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:קוסטה ריקאים שנולדו ב-1982
אוסקר דוארטה

אוסקר דוארטה (בספרדית: Óscar Esaú Duarte Gaitán; נולד ב-3 ביוני 1989) הוא כדורגלן קוסטה ריקאי המשמש כמגן בקבוצת אל וואחדה ובנבחרת קוסטה ריקה.

==קריירה==
דוארטה החל את הקריירה שלו בקבוצת הנוער של דפורטיבו סאפריסה ועלה לבוגרים בעונת 2008. הוא הושאל בעונת 2010 לקבוצת פונטרנס מהליגה העליונה בקוסטה ריקה וב-2013 עבר לשחק בקלאב ברוז'. ב-27 בינואר 2016 חתם באספניול הספרדית. ב-1 באוגוסט 2019 חתם לשנתיים בלבאנטה.

דוארטה שיחק לראשונה בנבחרת הבוגרת של קוסטה ריקה ב-2010. הוא זומן לסגל הנבחרת לקראת מונדיאל 2014 והבקיע את שערו הראשון בנבחרת במשחק הראשון של קבוצתו במונדיאל 2014.

נכלל בסגל הנבחרת לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:בלמי כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני פונטרנס
קטגוריה:כדורגלני קלאב ברוז'
קטגוריה:כדורגלני אספניול
קטגוריה:כדורגלני לבאנטה
קטגוריה:כדורגלני אל-ווחדה (מכה)
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:קוסטה ריקאים שנולדו ב-1989
היהודי הנצחי (הירשנברג)

"היהודי הנצחי" (1899) הוא ציור מאת הצייר היהודי שמואל הירשנברג. 

היצירה מציגה את דמותו "היהודי הנודד", דמות שמקורה דמות מאגדת עם נוצרית. היהודי הנודד המתואר כאיש מבוגר, עטור זקן לבן ארוך והוא לובש אזור חלציים בלבד. הוא המגיח אל עבר הצופה מבין יער של צלבים שעל רצפתו גוויות אדם. היצירה נתרמה על ידי האמן לאוסף "בית הנכות בצלאל", ואורחים חשובים שהגיעו לביקור במוסד הוזמנו להצטלם לפניה, כיוון שנתפשה כביטוי אידאולוגי של הציונות. עם הקמתו של מוזיאון ישראל, הועברה היצירה אל אוספו.

==גלריה==
<gallery>
קובץ:Achadd Haam and Schats 1911.jpg|אחד העם ובוריס שץ עומדים לפני ציורו של שמואל הירשנברג בבית הנכות בצלאל (1911)
File:Postcard with Der Wandernde Jude Bezalel national museum.jpg|כריכת אוגדן גלויות (1926) של יעקב בן דב ועליו "היהודי הנצחי"
</gallery>

==קישורים חיצוניים==

קטגוריה:ציורים
קטגוריה:ציורי שמן
קטגוריה:ציורים מהמאה ה-19
קטגוריה:ציור ישראלי
קטגוריה:מוזיאון ישראל: ציורים
קטגוריה:ציורים בעלי מוטיב יהודי
קטגוריה:בצלאל, בית מדרש לאמנות ולמלאכות-אמנות
קטגוריה:בית הנכות בצלאל
אסף בן ברכיהו

אָסָף בֶּן בֶּרֶכְיָהוּ הוא דמות מקראית מהלויים המשוררים. אסף השתתף בהעלאת ארון הברית לירושלים בימי דוד המלך. שמו מופיע בספר דברי הימים ומוקדשים לו שנים-עשר מזמורים בספר תהילים.

בספר דברי הימים מתואר אסף אשר עומד מימינו של הימן: . רשימה זו לפי הסדר הימן, אסף ואיתן מופיעה בספר דברי הימים, בסיפור העלאת ארון הברית לירושלים. כמו כן מופיעה רשימה זו בסיפור טקס חנוכת בית המקדש הראשון בימי שלמה. יש הסוברים כי זוהי מגמת בעל ספר דברי הימים לבסס את מעמדם של משוררי בית הימן כאשר היא מתחילה במשפחת גרשון.
לפי סדר הופעת משפחות המשוררים המופיע בסיפור בו הוצב האוהל לארון הברית בירושלים, עולה כי דוד מינה את אסף לדבר בשבח ה' ואילו הימן וידותון עמדו ליד הבמה בגבעון.
משמעות תפקידו החשוב בא לידי ביטוי באופן בו הוא מוצג בספר דברי הימים: אסף אם כן הוא הראשון, אשר מונה על ידי דוד לשרת בכלי הנגינה מבין שלושת הלויים. מצודת דוד מסביר בפירושו: - רוצה לומר הם השכילו בחכמת הניגון על יד אסף אביהם כי הוא למדם. השירה בספר דברי הימים נתפסה כהינבאות. ייתכן כי הנביאים נמנו עם אנשי הקודש במשכן ובבמות הפולחן וזאת בנוסף על תפקידם כמשוררים. בספר דברי הימים מכונה "אָסָף הַחֹזֶה".

מסכת נזיקין, בבא בתרא מייחסים את כתבי דוד בין היתר לאסף:
.

==צאצאיו==
בימי יהושפט, אחד מצאצאיו של אסף, יחזיאל הלוי, שאף מודגש שהוא "מן בני אסף", מנבא ליהושפט כי ה' יושיעו במלחמה על עמון ומואב. בזמן שיבת ציון השתתפו בני אסף בחנוכת בית המקדש השני. בני משפחת משוררים זו שימשו בבית המקדש כמשוררים. בספר עזרא מצוין מספרם כ-128, ובספר נחמיה מספרם 148. בסיפור זה מורה המלך חזקיהו לשרים ולאסף בראשם להלל ולשבח את ה': .

אסף מוזכר בכותרת של שנים-עשר מזמורים בספר תהילים המכונים מזמורי אסף.

== מזמור לאסף ==
בתלמוד במסכת קידושין מסופר על האמורא אבימי שכיבד אביו עד שפעם אחת אביו נמנם עליו בעודו גוחן, ומשום מצווה זו הבין הפירוש של "מזמור לאסף באו גויים בנחלתך" שהרי אין לזמר על כך, והסביר באותו הזמן שאנו מזמרים שאלוהים כילה חמתו על עצים ואבנים.

==קישורים חיצוניים==

==הערות שוליים==

קטגוריה:אישים בספר דברי הימים
קטגוריה:לוויים בתנ"ך
שאר ישוב (בן ישעיה)

שְׁאָר יָשׁוּב היה בנו של הנביא ישעיה.

משמעות שמו הייתה לרמז על שיבת שארית ישראל, לאחר גלות בבל לארץ ישראל, על ידי עזרא הסופר, או לשובם בתשובה של שארית עם ישראל. בניו של ישעיה נקראו בשמות אשר סימלו מאורעות שונים בחיי העם. אחיו של שאר ישוב נקראו מהר שלל חש בז, ועמנו אל.

==אזכורים בתנ"ך==
שאר ישוב נזכר בספר ישעיה, בהקשר של מלחמת פקח בן רמליהו מלך ישראל, ורצין מלך ארם, כנגד אחז מלך יהודה. פקח ורצין עולים להילחם על ירושלים מקום מושבו של אחז. הדבר נודע לאחז והוא חרד מהבאות.

בשלב זה ישעיהו מתנבא, כי עליו לצאת יחד עם שאר ישוב בנו, אל אחז שהיה בקצה תעלת הבריכה העליונה ולהרגיעו:

בהמשך ספר ישעיה מוזכר צירוף המילים "שאר ישוב" פעמיים אך שם מפרדים חלק מפרשני התנ"ך כי אין הכוונה לבנו של ישעיה אלא לשארית ישראל וכן הסברים נוספים.

==קישורים חיצוניים==
*[http://www.kotar.co.il/kotarapp/index/Chapter.aspx?nBookID=96299633&nTocEntryID=96307247 שאר ישוב] – האנציקלופדיה המקראית באתר "כותר"
*[http://lib.cet.ac.il/pages/item.asp?item=7695&rel=1 קורות חייו של ישעיהו הנביא] מאת עמוס חכם באתר מט"ח

==הערות שוליים==

קטגוריה:ילדים במקרא
קטגוריה:יהודי המאה השמינית לפנה"ס
קטגוריה:אישים בספר ישעיהו
סולאפור

סוֹלַאפּוּר (בהינדי: सोलापूर) היא העיר הגדולה בדרום מדינת מהאראשטרה בהודו ואחת הערים הגדולות במהאראשטרה כולה. היא סמוכה לגבול עם מדינת קרנאטקה. בעיר מתגוררים דוברי השפות מראטהי, קאנדה, טלוגו ואורדו, סולאפור ידועה בזכות תעשיית הטקסטיל, ומכונה בשל כך "המנצ'סטר של הודו".

==חינוך==
בעיר נמצאת אוניברסיטת סולאפור, וכן קמפוס של אוניברסיטת שיווג'י, שמרכזה בעיר קולהפור.

בנוסף, נמצאים בעיר עשר מכללות להנדסת חשמל, שתי מכללות לרפואה וארבעים מכללות נוספות.

==כלכלה==
סולאפור נמצאת בצומת חשוב של רכבות וכבישים, שמחברות את מהרשטרה עם מדינות טאמיל נאדו, אנדרה פרדש וקרנאטקה.

===תיירות===
מקדש סידשוור, שנבנה במאה ה-16 מושך תיירים רבים. כמו כן, נערך בעיר יריד שנתי.

==תחבורה==

סולאפור מקושרת בכבישים לערים מרכזיות במהאראשטרה ובמדינות הגובלות בה.

העיר מקושרת בקווי רכבת לערים מרכזיות בהודו, כמו ניו דלהי ומומבאי.

בדרום העיר נמצא נמל התעופה סולאפור .

==ערים תאומות==
לסולאפור שלוש ערים תאומות:
* 
* 
* 

==קישורים חיצוניים==

* [http://solapur.gov.in/ אתר העירייה]
* 

קטגוריה:מהאראשטרה: ערים
לאס קונדס

לאס קונדס (בספרדית: Las Condes) היא עיר במחוז סנטיאגו שבצ'ילה. האזור מאוכלס בעיקר במשפחות עם הכנסה גבוהה. רוב הפעילות המסחרית של לאס קונדס מרוכזת בשדרת אפוקינדו, והמרכז המסחרי של העיר מכונה בפי המקומיים "סאנהטן", הלחם בסיסים של סנטיאגו ומנהטן.

==דמוגרפיה==
על פי מפקד האוכלוסין של צ'ילה שנערך בשנת 2002, שטחה הכולל של העיר הוא 99.4 קמ"ר, ומתגוררים בה 249,893 תושבים (110,916 גברים ו-138,977 נשים). אוכלוסיית העיר גדלה ב-20.1% (41,830 אנשים) בין מפקדי האוכלוסין של 1992 ו-2002. על פי הערכות משנת 2006 התגוררו בעיר 283,226.

===מדדים===
* הכנסה למשק בית בממוצע לשנה: 67,672 דולר (2006)
* אוכלוסייה מתחת לקו העוני: 2.3% (2006)
* מדד הפיתוח האנושי: 0.933, 2 מתוך 341 (2003)

==כלכלה==
משרדיה הראשיים של LAN איירליינס ושל עוד מספר חברות תעופה שונות נמצאים בעיר.

==ערים תאומות==
* 

==גלריה==
<gallery>
קובץ:MuniLasCondes.jpg|בניין עיריית לאס קונדס
קובץ:Cerro de Ramón.JPG|נוף של הרי האנדים מלאס קונדס
קובץ:LANAirlinesHQ-2.jpg|המשרדים הראשיים של חברת התעופה LAN איירליינס
קובץ:Iglesia San Vicente de Ferrer.jpg|כנסיית סן וינסנט דה פרר שבעיר
</gallery>

==קישורים חיצוניים==

* 

קטגוריה:צ'ילה: ערים
קטגוריה:סנטיאגו דה צ'ילה
קטגוריה:יישובים שהוקמו ב-1901
סטפני קוולק

סטפני קוולק (באנגלית: Stephanie Kwolek; 31 ביולי 1923 – 18 ביוני 2014), הייתה כימאית אמריקאית אשר עסקה בכימיה פולימרית והמציאה את הקוולאר.

==ביוגרפיה==
קוולק נולדה בשנת 1923 בניו קנסינגטון, פנסילבניה, להורים שהיגרו מפולין. אביה היה חוקר טבע, והנחיל לה אהבה לעולם המדע. היא סיימה תואר ראשון בכימיה באוניברסיטת קרנגי מלון ב-1946. היא תכננה להמשיך ללימודי רפואה, ולכן התחילה משרה זמנית בחברת דופונט בתחום הכימיה בתקווה לחסוך מספיק לשכר הלימוד - ונשארה. ב-1950 היא עברה למעבדה הגדולה של החברה בווילמינגטון, דלאוור, והובילה שם את תחום מחקר הפולימרים בחברה, עד פרישתה לגמלאות בשנת 1986.

==המצאת הקוולאר==
באמצע שנות ה-60, הקבוצה בה קוולק עבדה חיפשה תחליף קל לסיבי המתכת בצמיגים, שיסייע בחיסכון בצריכת הדלק של מכוניות. קוולק פיתחה פולימרים של פאראפנילן וטרפטלאמיד, שהיו קלים מאוד וחזקים פי חמישה מסיבי פלדה. היא הגיעה לתוצאה השמישה כאשר שינתה את הטמפרטורות בהן עיבדה את הפולימרים, אשר עד אותו זמן הניבו סיבים קלים אך חלשים מידי. דופונט לא איחרו להכיר בפוטנציאל של ההמצאה, וכך קם תחום המחקר הפולימרי בחברה, וצוותים שלמים הוקדשו למציאת שימושים מסחריים לחומר שנרשם תחת השם קוולאר.

הקוולאר נמצא בשימוש רחב עד היום, בעיקר ידוע כחומר המגן באפודי משטרה, כפפות עבודה, וביגוד כבאות. אך הוא נמצא בשימוש גם בציוד אלקטרוני, מכשירי ספורט, כבלי גשרים, צמיגים ועוד.

חברת דופונט הרוויחה מיליארדי דולרים בזכות ההמצאה, וחייהם של אלפי אנשים ניצלו בזכותה. קוולק עצמה לא זכתה לרווחים מכיוון שזכויות הפטנט היו של החברה.

במהלך 40 שנותיה כמדענית, רשמה קוולק 28 פטנטים, והיא הייתה האישה הרביעית שהתקבלה להיכל התהילה הלאומי לממציאים. היא גם שירתה במועצת המחקר הארצית ובאקדמיה הארצית למדעים.

==פרסים והכרה==
* 1976: פרס פוטס להנדסה של מכון פרנקלין.
* 1980: פרס ההמצאה היצירתית של אגודת הכימאים האמריקאית.
* 1995: פרס המדע של דופונט, מדליית לוואסייה, על המצאת הקוולאר. היא האישה היחידה שזכתה בפרס זה עד היום. 
* 1996: המדליה הלאומית לטכנולוגיה.
* 1997: מדליית פרקין של האגודה האמריקאית לכימיה.
* 2003: התקבלה להיכל התהילה הלאומי לנשים.

==קישורים חיצוניים==

* 
* 

==הערות שוליים==

קטגוריה:חברות היכל התהילה הלאומי לנשים
קטגוריה:חברות היכל התהילה של הארגון הבין-לאומי של נשים בטכנולוגיה
קטגוריה:זוכי המדליה הלאומית לטכנולוגיה ולחדשנות
קטגוריה:זוכי מדליית פרקין
קטגוריה:כימאיות אמריקאיות
קטגוריה:כימאים אמריקאים
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014